Stephanie Tubbs Jones

Stephanie Tubbs Jones (født 10. september 1949 i Cleveland i Ohio, død 20. august 2008 i East Cleveland i Ohio) var en amerikansk politiker for Det demokratiske parti.

Hun ble utdannet jurist i 1974, og arbeidet fra 1991 til 1998 som statsadvokat i Cuyahoga County. Ved valget i 1998 ble hun innvalgt i Kongressen fra delstaten Ohio, som første afroamerikanske kvinne fra denne delstaten. Hun representerte Ohio i Kongressen fra 3. januar 1999 til sin død. Jones var en tidlig og sterk støttespiller for Hillary Clintons presidentkandidatur. Etter at Clinton trakk seg fra nominasjonskampen støttet hun Barack Obama.

Referanser

Eksterne lenker 
 
 

Kongressrepresentanter fra Ohio
Personer fra Cleveland